Wonten ing dinten wiwitan Roland Garros, mantan juru main tenis nomer satunggal ing dunya, Lleyton Hewitt ngunduraken dhiri pribadinipun amargi kènging cidra ing ukel-ukelipun sukunipun saha dipungantosaken déning lucky loser Marc Gicquel, ingkang kedah kasor déning Albert Montañés.[31] Unggulan kaping 19, Marin Cilic kanthi boten dipunnyana-nyana saged dipunkasoraken déning Rubén Ramirez Hidalgo kanthi biji 7–6(5), 6–4, 6–4.[31] David Ferrer saged menang kanthi sebutan straight-set saking lawanipun Jarkko Nieminen ingkang namung kécalan pitung games.[31] Déné sanga saking kalih dasa pasarta saking Prancis miwiti lampahing tandhing wonten ing dinten Minggu, lan sekawan saking sanga pasarta saged menang, kalebet ugi unggulan kaping 17 Jo-Wilfried Tsonga.[31] Andreas Seppi, Fabio Fognini lan Kei Nishikori sedayanipun saged lolos dhateng puteran kaping kalih.[31]
